**OTЧЕТ**

за дейността на НЧ „Отец Паисий-1928“ с.Гърчиново и изразходваните средства за периода 2021г.

 Измина още една година от дейността на Народно читалище „Отец Паисий-1928”.Годината бе изпълнена с разнообразна дейност, с много осъществени изяви и значима културно-масова дейност. Това бе период, в който се опитвахме не само да съхраним наследената читалищна дейност и художествено творческите състави, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село. През 2021 година читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художествено- творческото реализиране и изява на действащите към читалището формации с поддържане на материалната база.

 **1.Библиотечна и информационна дейност**

 Библиотечната дейност е една от основните функции на читалището.

Читалищната библиотека обслужва населението по местоживеене и главната и задача е работа с читателя, комплектоване и организация на библиотечния фонд, който да отговаря на нуждите на читателите.Библиотечният фонд наброява 10 240 библиотечни единици,има регистрирани 210 читатели.Нямахме средства за нови книги,но получихме дарения- 8 бр.книги от жител в селото.За популяризиране на дейността и фонда си, библиотеката организира:запознаване на подрастващите с изискванията, условията и начина на ползване на необходимата литература в библиотеката, още от предучилищна възраст.Работа и с най-малките деца, с цел пораждане на интерес към книгите. Активира се работата по издирването и прибирането на невърнатата литература.

 **2.Любителско творчество**

Към читалището има постоянно действаща танцова група и индивидуални изпълнители на песни.

 **3.Организационна дейност**

 През отчетния период са проведени заседания на читалищното настоятелство за разглеждане на различни въпроси за развитие на читалищната дейност и вземане на решения.

 **4.Културно-масова дейност**

 Дейността на читалището през 2021г. бе концентрирана основно в рамките на дейностите, планирани в културния календар на читалището.Неговата политика бе насочена към съхраняване на културните традиции. Празниците, които се организирват и празнуват от самодейците в читалището са:

* м.Януари - Бабинден

- м.Март –Ден на самодееца, „8- ми март“ – Ден на жената , 22 –март Първа пролет ;

 - м.Април – Великден – най- големият християнски празник – боядисване на яйца и изложба.

* м.Май - 12-май –Рамазан Байрям- първият най-голям мюсюлмански празник;24- май- деня на славянската писменост и празника на Читалището;
* м.Юни – 1-Юни -международния ден на детето ;
* м.Юли - 20- Юли -Курбан Байрям вторият най –голям мюсюлмански празник;
* м.Ноември –1-ви -ден на народните Будители; 7-ми –събора на селото;
* м.Декември – Коледните и Новогодишните празници;

  **5.Създаване, съхраняване и обогатяване на музейни сбирки съгласно Закона за културното наследство .**

 В читалище „Отец Паисий-1928“ няма музейна сбирка.

 Подреден е етнографски кът с традиционни местни предмети, използвани в миналото, плетива и носии, които представят някогашния бит на местното население. Читалището ще продължи да полага усилия за издирване и обогатяване на този кът, както и за образователни цели с подрастващите.

  **6.Социалната дейност**

- Доброволческа дейност – извършване на безплатни услуги в библиотеката – почистване и подреждане на библиотечните единици, подвързване на книги, участие в кампаниите на библиотеката и др.

 - Работата на самодейните състави е също плод на доброволчески труд .

- Работа с различни възрастови групи – читатели, самодейци и др.

- Работа с хора с увреждания и осигуряване на достъп на тези хора до дейността на читалището – единични случаи, в които тези хора биват обслужвани и подпомагани от служителите в читалището.

 Приходите и разходите са както следва:

 Субсидията за 2021г. е 10 050 лв.

 1.Заплати и осигуровки – 7800 лв

 2.Банкови такси - 410 лв

 3.Други разходи 1840 лв

 10 050 лв

 Другите разходи това са:веществена издръжка,ток,дърва,интернет ,пощенски разходи ,канцеларски и санитарни материали и др.

 **7. Материално техническа база**

 По отношение на материално – техническата база, нейното обновяване и поддръжка е важно условие за развитието на читалищната дейност. Сградата на читалището се нуждае от ремонтни дейности. Най – важен и неотложен, е ремонта на покрива на сградата, тъй като има сериозни течове при снеготопене и валежи. Проблеми те относно състоянието на материалната база не са маловажни, ще се радваме, ако успеем да осъществим поне част от тях през настоящата година. Уважаеми читалищни членове, това е една равносметка за изминалата 2021г. Трудности има, проблеми има, но се надяваме с общи усилия да ги преодолеем, въпреки тежката епидемиологична обстановка в страната Читалището ще се постарае и тази година да запази жив пламъка на Българския дух, традиция и култура!

СЕКРЕТАР:……………………

/Ю.Зюлкярова/